section_heading: Počeci (1971-1973.)
paragraph_text: LGT je službeno utemeljen 6. travnja 1971. u Budimpešti. Utemeljitelji su mu bili već otprije poznati i uspješni glazbenici, na čelu s Gáborom Presserom, skladateljem i klavijaturistom koji je dotada svirao u grupi Omega. Iz Omege je stigao i bubnjar József Laux i njegova žena Anna Adamis, autorica tekstova, „peta članica LGT-a” i stalna Presserova suradnica. Bas gitaru je svirao Károly Frenreisz, koji se već proslavio u grupi Metro, a solo-gitaru bivši član grupe Hungaria Tamás Barta.